Billetten

Billetten er en norsk TV-quiz som ble sendt på NRK1 fra 1999 til 2002. Ved hjelp av bilder, filmklipp, gjenstander og andre nyttige opplysninger skulle deltakerne finne fram til interessante reisemål spredt over hele verden. Ved siden av reisepenger som belønning for gode svar fikk alle lagene premie i form av en togreise med NSB. Men den lengste turen og hovedpremien var det bare vinnerlaget som fikk. Programmet ble ledet av Viggo Valle og var en fjernsynsversjon av hans radioprogram Påskelabyrinten. Andreas Lunnan ledet første sesong, mens Valle var dommer.

Sesong to hadde en halv million seere.

Programmet ble produsert av NRK Sør-Trøndelag.

Referanser 

Norske TV-quiz
Norske TV-serier fra 1990-årene
Norske TV-serier fra 2000-årene
TV-produksjoner på NRK